LG सक्सेना ने इमारतों की रेट्रोफिटिंग कराने को कहा, CM केजरीवाल भी मौजूद रहे
Influenza A Virus (H3N2) DDMA Delhi Meeting Today - इंफ्लुएंजा के बढ़ते मामलों को लेकर केजरीवाल सरकार आज दोपहर 12 बजे दिल्ली आपदा प्रबंधन प्राधिकरण (DDMA) की बैठक करेगी।
दिल्ली में शनिवार दोपहर डिजास्टर मैनेजमेंट अथॉरिटी (DDMA) की बैठक हुई। जिसमें LG वीके सक्सेना और CM अरविंद केजरीवाल मौजूद रहे। बैठक में H3N2 वायरस और बड़ते कोविड मामलों सहित तुर्किये और सीरिया में आए भूकंप पर भी चर्चा हुई। जिसमें मास्क लगाने, शारीरिक दूरी, हाथों की सफाई और साफ-सफाई करने वाली बातचीत हुई। हालांकि मास्क लगाने को अनिवार्य नहीं किया है।
बता दें कि भूकंप को लेकर देश में दिल्‍ली को हाई रिस्‍क सिस्मिक जोन की कैटेगरी में माना जाता है। LG सक्सेना ने कहा कि भूकंप आने की स्थिति में नुकसान न इसके लिए अधिकारियों को शहर के सभी स्कूलों, अस्पतालों, पुलिस स्टेशनों और सभी महत्वपूर्ण ऑफिसों और कमजोर इमारतों की रेट्रोफिटिंग का काम करवाना चाहिए।
आपदाएं पहले सूचना नहीं देतीं, हमें तैयार रहना चाहिए
LG सक्सेना ने कहा कि आपदाएं आने से पहले सूचना नहीं देती हैं। हमें किसी भी घटना का सामना करने के लिए पूरी तरह से आज से ही तैयार रहना चाहिए। उन्होंने रेस्क्यू ऑपरेशन करने के लिए खुली जगह तलाशना चाहिए। जिलों और सब डिवीजन में अस्पतालों को इस तरह से तैयार करवाना चाहिए कि वे इमरजेंसी के हालात में काम कर सकें। रेल्वे कनेक्टिविटी और कम्यूनिकेशन के लिए टेलीफोन नेटवर्क व्यवस्था को भी दुरुस्त कराने के निर्देश दिए हैं।
NDRF के प्रतिनिधि ने दिल्ली SDRF बनाने का आग्रह किया
नेशनल डिजास्टर मैनेजमेंट ऑथोरिटी (NDRF) के प्रतिनिधि ने कहा कि दूसरे राज्यों ने NDRF के साथ मिलकर काम करने के लिए स्टेट डिजास्टर मैनेजमेंट ऑथोरिटी (SDRF) बना लिए हैं, लेकिन दिल्ली अभी तक ऐसा नहीं हो पाया है। उन्होंने DDMA से जल्द ही दिल्ली SDRF का गठन करने का आग्रह किया। इस पर LG ऑफिस ने एक बयान जारी कर कहा कि जल्द ही ऐसा किया जाएगा।
दिल्ली के स्वास्थ्य मंत्री ने स्क्रीनिंग करवाने की बात कही थी
इससे पहले दिल्ली के स्वास्थ्य मंत्री सौरभ भारद्वाज ने शुक्रवार को प्रेस कान्फ्रेंस के दौरान स्क्रीनिंग करवाने की बात कही थी। हालांकि मास्क लगाने को अनिवार्य नहीं किया गया। उन्होंने 5 साल से कम उम्र के बच्चों और 65 साल से ज्यादा के बुजुर्गों को ज्यादा सावधानी बरतने की सलाह दी।
बता दें कि गुरुवार को दिल्ली की भलस्वा लैंडफिल साइट पर जब सीएम केजरीवाल से इस वायरस के फैलने के बारे में सवाल किया था तो उन्होंने कहा कि हम स्थिति की निगरानी कर रहे हैं। DDMA की बैठक में इस पर विस्तृत चर्चा करेंगे। जानकारी के मुताबिक पहले यह बैठक गुरुवार को होनी थी, लेकिन इसे शनिवार तक के लिए स्थगित कर दिया गया था।